b"\n_START_ARTICLE_\nDiana Athill\n_START_SECTION_\nBiografia\n_START_PARAGRAPH_\nDiana Athill va n\xc3\xa9ixer al barri londinenc de Kensington, durant la Primera Guerra Mundial. Va cr\xc3\xa9ixer a Norfolk, en una casa de camp. Els seus pares eren Lawrence Athill (1888\xe2\x80\x931957) i Alice Carr Athill (1895\xe2\x80\x931990). Va tenir un germ\xc3\xa0, Andrew, i una germana, Patience. El seu avi matern era el bi\xc3\xb2graf William Carr (1862\xe2\x80\x931925). El pare de la seva \xc3\xa0via materna era James Franck Brillant (1832\xe2\x80\x931920) un professor universitari d'Oxford. Athill es va graduar a Oxford el 1939 va treballar per la BBC durant tota la Segona Guerra Mundial.\n_START_SECTION_\nCarrera professional\n_START_PARAGRAPH_\nDespr\xc3\xa9s de la guerra, Athill va ajudar el seu amic Andr\xc3\xa9 Deutsch a crear l'editorial Allan Wingate, i cinc anys m\xc3\xa9s tard, el 1952, va ser fundadora de l'editorial Andr\xc3\xa9 Deutsch. Va treballar amb diversos autors, incloent Philip Roth, Norman Mailer, John Updike, Mordecai Richler, Simone de Beauvoir, Jean Rhys, Gitta Sereny, Brian Moore, V. S. Naipaul, Molly Keane, Stevie Smith, Jack Kerouac, Charles Gidley Wheeler, Margaret Atwood, i David Gurr._NEWLINE_Athill es va retirar el 1993, amb 75 anys, despr\xc3\xa9s de m\xc3\xa9s de 50 anys com a editora. Va continuar influint en el sector literari publicant diverses mem\xc3\xb2ries sobre la seva carrera d'editorial. _NEWLINE_El 2008 va guanyar el Premi Costa Book pel seu llibre Somewhere Towards The End. El mateix llibre li va servir per guanyar el National Books Critics Circle Award un any despr\xc3\xa9s, el 2009. Athill va rebre l'Orde de l'Imperi Brit\xc3\xa0nic (OBE) el 2009, pel seu servei a la literatura._NEWLINE_Va morir el 23 de gener de 2019."